《山花子 夏夜》
明代·周永年

低髻拢花梦半醒，重携枕簟向闲庭。何处玉箫风送远，倚阑听。

趁着萤光看络纬，卷开珠网放蜻蜓。不是夜长愁不寐，候双星。

作者简介：（1582—1647）苏州府吴江人，字安期。诸生。少负才名，制义诗文，倚待立就。晚年扼腕时事，讲求掌故，欲有所作为。遭乱坎坷，居吴中西山，著诗累万首。有《邓尉圣恩寺志》、《吴都法乘》、《怀响斋词》。